Perpustakaan Negara Republik Czech

Perpustakaan Negara Republik Czech (Bahasa Czech: Národní knihovna České republiky, Jawi: ڤرڤوستاكان نڬارا ريڤوبليق چزيچه) adalah perpustakaan pusat Republik Czech. Ia dimiliki oleh Kementerian Kebudayaan. Bangunan utama perpustakaan ini terletak di bangunan Clementinum yang bersejarah di pusat kota Praha, di mana kira-kira separuh dari bukunya disimpan. Separuh lagi koleksi disimpan di daerah Hostivař. Perpustakaan Negara adalah perpustakaan terbesar di Republik Czech, yang memuat sekitar 6 juta dokumen. Perpustakaan kini mempunyai sekitar 20,000 pembaca berdaftar. Walaupun kebanyakan terdiri daripada teks-teks bahasa Czech, perpustakaan ini juga menyimpan bahan-bahan lama dari Turki, Iran dan India. Perpustakaan ini juga menempatkan buku-buku untuk Universiti Charles dalam Prague.

Sejarah
Pada abad ke-13, sekolah Studium generale ditubuhkan di biara Dominikan di Kota Lama di Prague. Sekolah ini, termasuk perpustakaannya, digabungkan dengan universiti pada abad ke-14.

Pada tahun 1556, para biarawan Persatuan Jesus mendirikan sekolah berasrama penuh, bernama Clementinum, di sisa-sisa biara Dominika. Dari 1622, golongan Jesuit juga mentadbir Universiti Charles, dan semua perpustakaan mereka ditempatkan di Clementinum.

Koleksi
Manuskrip abad pertengahan yang paling berharga yang disimpan di Perpustakaan Negara adalah Codex Vyssegradensis dan Passional Abbes Kunigunde.

Insiden
Perpustakaan ini terjejas oleh banjir Eropah 2002, dengan beberapa dokumen dipindahkan ke tingkat atas untuk mengelakkan dari terkena air.. Lebih 4,000 buku dikeluarkan dari perpustakaan pada Julai 2011 berikutan banjir di bahagian bangunan utama. Terdapat kebakaran di perpustakaan pada Disember 2012, tetapi tidak ada yang cedera dalam kejadian itu.

Rujukan

Pautan luar
 Laman rasmi

Perpustakaan negara
Praha
Republik Czech